**Çfarë ndodhë në një takim në Shërbimin e Ndërmjetësimit?**

**Ndërmjetësimi është veprimtari jashtëgjyqësore që mirret me lëndë civile dhe penale.**

**Ndërmjetësimi në lëndët civile:**

Lëndet civile mund të jenë mosmarrëveshje të përgjithshme ndërpersonale, por mund të jetë një vepër penale që nuk është paraqitur në polici ose lëndë që për arsye të ndryshme policia e ka hedhur poshtë si rast të ndjekjes penale.
 **Ndërmjetësimi në lëndët penale:**

Lëndët penale konsiderohen raste të paraqitura në polici, ku i pandehuri e ka pranuar fajin dhe prokuroria e vlerëson rastin si të përshtatshëm për ndërmjetësim.

**Para takimit**Ndërmjetësi do të këshillohet me palët në lidhje me datat e përshtatshme kur mund të zhvillohet ndërmjetësimi. Ndërmjetësi do të ofrojë palëve një takim të shkurtër veç e veç dhe do të këshillohet me palët nëse kanë nevojë për mbështetje gjatë procesit të ndërmjetësimit.

Për palët nën 18 vjeç vlen rregulli se njëri prind ose personi që ka të drejtën e kujdestarit të jetë i pranishëm dhe do të nënshkruajë çdo marrëveshje të arritur gjatë ndërmjetësimit.

Takimi i drejtuar nga Shërbimi për Ndërmjetësim është vullnetar dhe palët mund të tërhiqen në çdo kohë.

Nëse kërkohet nga palët në lëndët civile marrëveshja e ndërmjetësimit hartohet me shkrim, në lëndët penale hartimi i marrëveshjes me shrkim është i obligueshëm. Një marrëveshje mund të përmbajë kërkesat për pagimin e dëmit të bërë, kryerje të punës si kompenzim për dëmin e bërë ose nëse palët bien dakord ndryshe. Prandaj është me rëndësi që palët të mendohen paraprakisht se çfarë përmbajtje duan në një marrëveshje.

**Gjatë takimit**Ndërmjetësi ka për detyrë të ndihmojë palët të flasin me njëri tjetrin për mosmarrëveshjen. Ndërmjetësi fillimisht duhet të sigurohet që palët në ndërmjetësim t’i kuptojnë karakteristikat e procesit të ndërmjetësimit dhe rolin e ndërmjetësit dhe palëve në të.

Ndërmjetësi vepron me pavarësi dhe paanshmëri të plotë ndaj palëve. Ndërmjetësi e mbanë të fshehtë të gjithë informacionin që del nga ndërmjetësimi, ose në lidhje me ndërmjetësimin.

Në këtë takim, të gjitha palët kanë mundësi të tregojnë se si e kanë përjetuar, çfarë reagime dhe ndjenja kanë pasur në lidhje me mosmarrëveshjen / veprën penale.

Palët janë përgjegjës për arritjen dhe përmbajtjen e çdo marrëveshjeje, gjersa ndërmjetësi drejton debatin në menyrë të duhur ashtu që të gjitha palët të kenë mundësi të barabarta për t’u përshfirë në proces. Palët mund të paraqesin propozime për atë që duhet të jetë në marrëveshje. Ndërmjetësi nuk ka përgjegjësi nëse palët nuk arrijnë marrëveshje, ose nëse marrëveshja e arritur nuk zbatohet nga palët.

*Lëndët civile:* Nëse kërkohet nga palët, marrëveshja e ndërmjetësimit hartohet me shkrim. Palëve ju rekomandohet që të hartojnë marrëveshje me shkrim që të dokumentohet mirëkuptimi mes palëve dhe se për çfarë palët kanë ra në dakord. Marrëveshja me shkrim është gjithashtu një parakusht për Shërbimin e Ndërmjetësimit nëse kërkohet nga palët mbikqyrja e zbatimin të saj.
Nëse kërkohet nga palët mund të caktohet një afat në rast se pendohen dhe ndryshojnë mendjen, në mënyrë që palët të kenë mundësi të tërhiqen nga marrëveshja .

*Lëndët penale*: Marrëveshja e ndërmjetësimit në lëndët penale duhet të hartohet me shkrim. Kjo marrëveshje duhet të nënshkruhet nga palët dhe prindi apo kujdestari, nëse një palë është nën moshën 18 vjeç.
Që marrëveshja të jetë e vlefshme, ajo duhet gjithashtu të miratohet nga ndërmjetësi. Ndërmjetësi ka të drejtën dhe për detyrë të refuzojë miratimin e një marrëveshje e cila në mënyrë të paarsyeshme favorizon njërën palë ose për shkaqe tjera specifike për lëndën.

Në qoftë se marrëveshja përfshin një zgjidhje, atëherë palët kanë afat prej një javë pas nënshkrimit të marrëveshjes të paraqesin pendimin dhe të tërhiqen nga marrëveshja.

**Pas takimit***Lëndët civile:* Nëse marrëveshja përmban një afat kohor të zbatimit, parashtruesi i ankesës duhet të njoftojë Shërbimin e Ndërmjetësimit nëse ajo është zbatuar ose shkelur.

Lëndët e dërguara nga policia / prokuroria si lëndë civile, atyre do të ju dërgohet një kopje e marrëveshjes së arritur nga palët dhe raport me shkrim ku ceket se marrëveshja e arritur është zbatuar ose jo.

Në qoftë se marrëveshja është zbatuar atëherë Shërbimi i Ndërmjetësimit e mbyll rastin.

Nëse marrëveshja nuk zbatohet atëherë palët do të kontaktohen nga ana e Shërbimit për Ndërmjetësim dhe do të ofrohet mundësia të takohen në një takim të ri ndërmjetësimi.

Nëse palët nuk mirren vesh gjatë procesit të ndërmjetësimit, parashtruesi i ankesës është i lirë të paraqet rastin në polici apo instanca tjera gjyqësore.

*Lëndët penale:* Administrata e Shërbimit të Ndërmjetësimit dërgon prokurorisë një kopje të marrëveshjes së arritur.

Nëse marrëveshja përmban një afat kohor të zbatimit, parashtruesi i ankesës duhet të njoftojë Shërbimin e Ndërmjetësimit nëse ajo është zbatuar ose jo.

Prokuroria do të njoftohet me shkrim nga ana e Shërbimit të Ndërmjetësimit për zbatimin ose moszbatimin e marrëveshjes.

Nëse marrëveshja e arritur nuk zbatohet atëherë do të jetë prokuroria ajo që do të ndërmerr hapa të mëtutjeshme sipas dispozitave të ligjit penal. Nëse marrëveshja zbatohet atëherë rasti është zgjidhur me mirëkuptim të palëve.

Lëndet penale të zgjidhura me ndërmjetësim nuk do të paraqiten në çertifikatën e zakonshme penale, por do të jenë të regjistruara në çertifikatën e plotë penale për dy vite. Fshirja e lëndës nga çertifikata e plotë penale kushtëzohet që i padituri të mos bëjë vepra të reja penale në afat prej dy vitesh.

**www.konfliktraadet.no**